stanford-oval/wikipedia huggingface dataset:
פורמולה 1 עונת 2016
תקציר העונה

העונה נפתחה באוסטרליה ב-20 במרץ. ניקו רוזברג ניצח במרוץ, אך ההתרחשות המרכזית אירעה במהלך המרוץ כאשר פרננדו אלונסו התנגש ברכבו של אסטבן גוטיירז במהירות 315 קמ"ש. כתוצאה מההתנגשות הרכב התנגש בקיר, התהפך באוויר מספר פעמים והתפרק, אך אלונסו יצא ממנו על רגליו. התאונה הוגדרה כ"אחת מההתרסקויות הדרמטיות בתולדות הפורמולה 1". רוזברג המשיך וניצח גם בשלושת המרוצים הבאים, אך הרצף נקטע לאחר שבפתיחת הגרנד פרי בברצלונה התנגש בלואיס המילטון והשניים נאלצו לפרוש מהמרוץ. מקס ורסטאפן הצעיר, במרוץ הראשון כנהג של קבוצת רד בול, בכך הפך לנהג הצעיר בתולדות האליפות שמנצח מרוץ. דניאל ריקארדו הפתיע רבים כשהקדים את שאר הנהגים במקצי הדירוג של גרנד פרי מונקו וזינק, לראשונה בקריירה, מהפול פוזישן. ריקארדו הוביל לאורך חלקים גדולים של המרוץ, אך טעות של הצוות הטכני בהחלפת צמיגים סייעה להמילטון לעקוף ולרשום ניצחון ראשון בעונה. המילטון המשיך לצמצם את הפער מהמקום הראשון כשניצח גם במרוץ הבא, שהתקיים בקנדה, בעוד רוזברג מסיים במקום החמישי. הפער נפתח מחדש לאחר שבאזרבייג'ן היה זה רוזברג שניצח והמילטון שסיים במקום החמישי. המילטון ניצח במרוצים באוסטריה ובריטניה, בעוד רוזברג מסיים רביעי ושני. לאחר סיום המרוץ בבריטניה התברר שרוזברג נעזר בצוות הטכני על מנת לפתור תקלה בגיר, דבר שעלה לו בהפחתת 10 שניות מזמנו וירידה למקום השלישי. את המקום השני במקומו תפס ורסטאפן, בפעם השנייה ברציפות. אחרי עשרה מרוצים עמד הפער על נקודה אחת בלבד לטובת רוזברג. ניצחון שלישי ברציפות בהונגריה העניק להמילטון את ההובלה באליפות והוריד את רוזברג למקום השני. המילטון הספיק להגדיל את הפער עם ניצחון נוסף בגרמניה, אך 4 ניצחונות בחמשת המרוצים הבאים סייעו לרוזברג לשוב ולפתוח פער של 33 נקודות. המילטון ניצח את שלושת המרוצים הבאים וצימק את הפער ל-12 נקודות לפני גרנד פרי אבו דאבי, מרוץ הסיום של העונה. המילטון זינק למרוץ מהפול פוזישן ושמר על ההובלה לאורך כל המרוץ, אך רוזברג שסיים שני זכה באליפות בפער של 5 נקודות.
דירוג האליפות

הניקוד באליפות מחולקת בהתאם למפורט בטבלה הבאה:
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| מיקום | 1 | 2 | 3 | 4 | 5 | 6 | 7 | 8 | 9 | 10 |
| נקודות | 25 | 18 | 15 | 12 | 10 | 8 | 6 | 4 | 2 | 1 |
הערות שוליים

↑  Haas confirms debut will be in 2016, ESPN.con, 4 June 2014
↑  Ferrari power unit for Haas F1 Team, Formula1.com, 4 September 2014
↑  Dallara starts work on 2016 Haas Formula One car, Autoweek.com, 23 January 2015
↑  Former Marussia F1 team to compete as Manor Racing in 2016, Autosport.com, 19 January 2016
↑  Mercedes to supply Manor with engines from 2016 season, Skysports.com. 1 October 2015
↑  רנו חוזרת לפורמולה 1, באתר כלכליסט, 8 בדצמבר 2015
↑  Red Bull secures F1 engine deal for 2016 season, Christian Horner confirms, ABC.net, 27 November 2015
↑  Red Bull announces it will have TAG Heuer-branded F1 engine in 2016, Autosport.com, 4 December 2015
↑  2016: ENGINE AND DRIVERS
↑  Haas Formula 1 team announces Romain Grosjean as first driver, Autosport.com, 29 September 2015
↑  Haas F1 announces Gutierrez for 2016, Motorsport.com, 31 October 2015
↑  Rio Haryanto gets second Manor Formula 1 seat for 2016 season, Autosport.com, 18 February 2016
↑  Marko: Verstappen promotion to ease pressure, Speedcafe.com, 6 May 2016
↑  Esteban Ocon steps up to replace Rio Haryanto at Manor, Sky Sport, 10 August 2016
↑  FIA confirms 2016 calendar, Formula1.com
↑  F1 expansion continues with Azerbaijan to join the calendar in 2016, Skysports.com, 25 July 2014
↑  German Grand Prix F1 race coming back to Hockenheim in 2016, Autoweek, 10 May 2015
↑  אריאל אלסיבוני, פורמולה 1: עונת 2016 יוצאת לדרך, באתר Over-drive.co.il, ‏ 17 במרץ 2016
↑  פרננדו אלונסו שרד התרסקות קשה באוסטרליה: "חייו ניצלו בנס" - וואלה ספורט, באתר וואלה, 20 במרץ 2016
↑  פורמולה 1: מקס פרסטאפן בן ה-18 עשה היסטוריה בגרנד פרי הספרדי - וואלה ספורט, באתר וואלה, 15 במאי 2016
↑  פורמולה 1: דניאל ריקיארדו יזנק מהפול פוזישן במונטה קרלו - וואלה ספורט, באתר וואלה, 28 במאי 2016
↑  פורמולה 1: לואיס המילטון חגג במונטה קרלו את ניצחונו הראשון העונה - וואלה ספורט, באתר וואלה, 29 במאי 2016
↑  בפעם החמישית בקריירה: לואיס המילטון ניצח במרוץ קנדה - וואלה ספורט, באתר וואלה, 12 ביוני 2016
↑  פורמולה 1: ניקו רוזברג סיים ראשון בגראנד פרי באקו - וואלה ספורט, באתר וואלה, 19 ביוני 2016
↑  בפעם הרביעית בקריירה: לואיס המילטון זכה במירוץ סילברסטון - וואלה ספורט, באתר וואלה, 10 ביולי 2016
↑  פורמולה 1: לואיס המילטון עלה למקום הראשון בדירוג העולמי לראשונה ב-2016 - וואלה ספורט, באתר וואלה, 24 ביולי 2016
↑  פורמולה 1: ניקו רוזברג זכה לראשונה בקריירה באליפות העולם - וואלה ספורט, באתר וואלה, 27 בנובמבר 2016
| 0 | 1 | 2 |
| --- | --- | --- |
| הקודם: לואיס המילטון | פורמולה 1 - אלוף העולם לנהגים 2016  ניקו רוזברג | הבא: לואיס המילטון |
| 0 | 1 | 2 |
| --- | --- | --- |
| הקודם: מרצדס | פורמולה 1 - אלופת העולם ליצרנים 2016 מרצדס | הבא: מרצדס |
יוג'ין (ג'ין) האס - בעלים של קבוצת הפורמולה החדשה בסבב הנושאת את שמו
מקס ורסטאפן בגרנד פרי הספרדי, בו הפך להיות המנצח הצעיר בתולדות האליפות
קאלושין

| --- | --- |
סמל קאלושיןסמל קאלושין

 מדינה:  פולין פולין
 פרובינציה:  מזוביה מזוביה
 מחוז:  מינסק מזובייצקי
 שטח:  12.29 קמ"ר
 אוכלוסייה:  ‏
  ‑ בעיירה:  2,731 (31 במרץ 2021)
 קואורדינטות:  52°12′N 21°48′E﻿ / ﻿52.200°N 21.800°E﻿ / 52.200; 21.800
 אזור זמן:  UTC+1
 http://www.kaluszyn.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיקאלושין(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיקאלושין(למפת פרובינציית מזוביה רגילה) ורשה ראדום פלוצק שדליץ אוסטרולנקה לודז' שוויינטו. ורמיה-מזוריה קוי. פומ.  לובלין פודלסיהקאלושין(למפת פרובינציית מזוביה מוגדלת) ורשה ראדום פלוצק שדליץ אוסטרולנקה לודז' שוויינטוקז'יסקיה ורמיה-מזוריה קויאוויה פומרניה  לובלין פודלסיהקאלושין  he tabBackground:;tabBorder:#aaa;defaultTab:0;
קאלושין (בפולנית: Kałuszyn) היא עיירה במחוז מינסק מזובייצקי שבפרובינציית מזוביה בפולין, בה התקיימה עד השואה קהילה יהודית גדולה.
תולדות היישוב

קאלושין נזכרת מהמאה ה-15, עת הייתה מרכז מסחר ומלאכה ליישובי סביבתה. בשנת 1718 הוענקו לקאלושין זכויות עיר, ונקבעו בה ימי שוק קבועים.
בחלוקת פולין השלישית, בשנת 1795, נכללה העיירה בתחום פרוסיה, ובשנת 1815 נכללה בשטח פולין הקונגרסאית. במהלך המאה ה-19, עת הייתה בבעלות הגנרל רוז'ניצקי, התפתחה העיירה. בשנים 1889 ו-1902 פגעו בעיירה שריפות קשות.
יהודי קאלושין

יהודים ישבו בעיירה עוד לפני שהוכרזה כעיר, ועד אמצע המאה ה-18 היו כפופים לקהילת ונגרוב הסמוכה. בשנת 1920 פרעו ביהודי היישוב חיילי הצבא הכחול ורצחו 28 מהם.
בין מלחמות העולם נמנו בעיירה כ-5,200 יהודים, שהיוו כשני שלישים מתושביה, והתקיימה בה פעילות של המפלגות היהודיות השונות, תוך קיום בתי ספר עברי, ישיבה ומרכזי הכשרה חלוציים. כמו כן, הייתה העיירה למקום מושבם של אדמו"רים מבית דומברובה רבי אלחנן אונגר (בנו של רבי מרדכי דוד אונגר וחתנו של "השרף ממוגלינצא"), בניו רבי אבי עזרא זעליג ורבי יעקב יצחק, וחתנו של רבי זעליג, רבי נפתלי שפירא. כמו כן פעל בעיר רבי מאיר שלום רבינוביץ, נכדו של "היהודי הקדוש" מפשיסחה.
יהודי קאלושין > בשואה

עם פרוץ מלחמת העולם השנייה, הגיעו לעיירה פליטים יהודים מוורשה, וב-10 בספטמבר 1939 הופצצה בידי הגרמנים. ההפצצות גרמו להרג 42 אנשים בעיירה, רובם יהודים. למחרת נכנסו הגרמנים לעיירה, והעלו באש את רוב בתיה, חלקם על יושביהם.
ב-12 בספטמבר 1939, כאשר התבססה השליטה הגרמנית בעיירה, הצעידו אלו את כל יהודיה לכנסייה מקומית, תוך ביצוע מעשי התעללות ורצח בהם בדרך. בכנסייה הוחזקו היהודים כשלושה ימים ללא מזון. לאחר מכן הוכרחו היהודים לאסוף את המתים בסביבת העיירה בעגלות, כאשר הם רתומים להן במקום סוסים. בימים שלאחר מכן, רצחו הגרמנים בעיירה כ-1,000 יהודים, ואת האחרים לקחו הגרמנים והפולנים המקומיים לעבודות כפייה, תוך שוד רכושם.
בסוף 1939, הובאו לעיירה למעלה מ-1,000 יהודים שגורשו מפביאניצה ומקאליש, עד שמספר יהודי העיירה הגיע לכ-4,000 איש, ואלו התגוררו בצפיפות רבה במספר בתים מועט בה, תוך תמותה גבוהה שלהם ממחלות. ראש היודנרט בעיירה, הרופא הציוני אברהם גמזו, הוצא להורג לאחר שסירב להיענות לדרישות הגרמנים לספק להם רשימות של יהודים למסירה. כך גם היה באשר לראש הקהילה, ראובן מיכלזון, אשר סירב להיענות לדרישת הגרמנים להסב בית כנסת בעיירה לאורוות סוסים. עד סוף 1939 הוטלו על יהודי העיירה גזירות שונות, ובהן חובת ענידת סרט זרוע מסומן במגן דוד.
בקיץ 1940 רוכזו יהודי העיירה בגטו שהוקם בה, בו הועסקו בעבודות כפייה, במסגרתן נרצחו מעת לעת בידי הפולנים והגרמנים. בפברואר 1941 גורשו כ-550 יהודים מהגטו לגטו ורשה, לאחר שעברו חיטוי משפיל. כעבור כשבועיים, שולחו לגטו ורשה כ-450 יהודים נוספים מהגטו. באביב 1941, פוצצו הגרמנים את בית הכנסת הגדול בעיירה, והטילו על יהודים מגיל 10 ומעלה לרצף בעזרת מצבות בתי העלמין היהודיים המקומיים, את כבישי העיר, ולבנות בעזרת אבני בתי היהודים, את שטח שדה התעופה הסמוך. עם הבאת יהודים נוספים לעיירה, נמנו בה כ-4,000 איש ביוני 1941. כ-300 נערות יהודיות מהגטו נלקחו ממנו בנובמבר 1941 ליעד לא ידוע, ממנו לא שבו.
ב-25 בספטמבר 1942, ערב שמחת תורה פשטו שוטרים גרמנים ופולנים על הגטו שבעיירה, וריכזו את כ-3,000 יהודיו בכיכר השוק, תוך ירי בחולים בבתיהם ורצח המנסים להימלט. משם, הובלו היהודים לתחנת הרכבת במרוזי וממנה הוסעו בקרונות משא למחנה ההשמדה טרבלינקה. 30 יהודים בעלי מלאכה שהושארו בעיירה, שולחו גם הם לטרבלינקה כעבור זמן קצר.
לאחר ריקון הגטו בעיירה, העבירו אליו הגרמנים כ-2,500 יהודים נוספים ממחנות עבודה ומיישובים בסביבת העיירה. ב-9 בדצמבר 1942 פשטו על הגטו שוטרים גרמנים ופולנים, וכן חיילים אוקראינים ולטבים, ושילחו את כל יושביו לטרבלינקה, תוך רצח יהודים רבים במהלך האקציה.
מכ-5,200 יהודי קאלושין ומאלפי היהודים הנוספים שרוכזו בגטו שהוקם בה שרדו את השואה יהודים בודדים.
לקריאה נוספת

מ. צאנין, מינסק, קאלושין בתוך: תל עולם: מסע על פני מאה קהילות נחרבות, תל אביב: המנורה, 1962. עמ' 198–202 (תיאור החורבן ותיאור של המקום מיד לאחר מלחמת העולם השנייה ומבט האוכלוסייה המקומית על חיסול היהודים והשימוש בשללם)
צ'יבין

| --- | --- |

 מידע כללי
 אורך:  82 ק"מ
 ספיקה ממוצעת:  14,7 מ"ק לשנייה
 אגן ניקוז:  2,184 קמ"ר
 מוצא:  הרי צ'ינדרל, רומניה
 גובה מוצא הנהר:  429 מ' 
 יובלים:  Hârtibaciu River, Trinkbach River, Sadu River, Râul Tocilelor, Valea Aurie River, Valea Lupului River, Valea Cărbunarului River, Valea Mare River, Valea Săpunului River, Râul Mic, Rusciori River, Lungșoara River, Breaza River, Râul Mare, Mărăjdia River, Pârâul Negru, Pârâul Argintului, Pârâul Sărății, Sebeș River (Cibin) 
 שפך:  אולט 
 מדינות באגן הניקוז:  רומניה
 
 
צ'יבין (ברומנית: Cibin; בהונגרית: Szeben) הוא נהר בחבל טרנסילבניה שבמרכז רומניה, שאורכו הוא 82 קילומטרים ומקור נובע מפסגת רכס הרי צ'ינדרל. הנהר חוצה בין השאר את העיר סיביו ומכאן הגיע שמה הנוכחי ברומנית שמקורו בשמו הלטיני של הנהר (Cibinium).
הנהר, אשר מקורו מהרי צ'ינדרל (השייך לרכס ההרים של הקרפטים הדרומיים), עולה במפגש של שני נהרות קטנים יותר: Râul Mare ו-Râul Mic; נהרות אלה ממוקמים לא רחוק מראש הרי צ'ינדרל. מסלול הנהר, שאורכו הכולל 82 ק"מ, נמצא כולו על שטחה של מחוז סיביו, אשר בדרום טרנסילבניה. אגן הניקוז משתרע על פני 2,184 ק"מ.
זהו יובל חשוב של נהר אולט, הזורם אליו בסמוך לעיירה טלמאצ'יו. נהר צ'יבין יוצר שקע הנקרא שקע סיביו, בו היא העיר סיביו, אותה חוצה נהר זה. הנהר זורם דרך אזור המכונה מרגינימה סיבולוי (Mărginimea Sibiului), אזור הידוע בזכות מורשתו התרבותית ההיסטורית הייחודית.
פיליפה פוט

| --- | --- |

 לידה:  3 באוקטובר 1920 Owston Ferry, אנגליה, הממלכה המאוחדת 
 פטירה:  3 באוקטובר 2010 (בגיל 90) אוקספורד, אנגליה, הממלכה המאוחדת 
 השקפה דתית:  אתאיסט 
 מקום לימודים:  סאמרוויל קולג', אוקספורד 
 מוסדות:  אוניברסיטת קליפורניה בלוס אנג'לס 
 זרם:  פילוסופיה של המוסר, פילוסופיה של הנפש
 תחומי עניין:  אתיקה נורמטיבית, אתיקה של הסגולה הטובה
 עיסוק:  פילוסופית, אתיקאי, מרצה באוניברסיטה, סופרת 
 מדינה:  הממלכה המאוחדת 
 פרסים והוקרה:  עמית האקדמיה הבריטית (1976) 
 בן או בת זוג:  M. R. D. Foot (21 ביוני 1945–1960) 
 
פיליפה רות פוט (באנגלית: Philippa Ruth Foot;‏ 3 באוקטובר 1920 – 3 באוקטובר 2010) הייתה פילוסופית בריטית הידועה באופן מיוחד בעבודתה בתחום האתיקה. היא הייתה בין ההוגים אשר הניחו את היסודות לאתיקה של הסגולה הטובה (אנ') המודרנית, השואבת השראתה מן האתיקה של אריסטו. הגותה המאוחרת יותר של פוט מתאפיינת בשינוי מהותי לעומת דעותיה בעבודות הראשונות שפרסמה בשנות ה-50 וה-60 וניתן להבינה כניסיון למודרניזציה של תורת המוסר של אריסטו, תוך ניסיון להדגים כי ניתן להתאים את תורת אריסטו לימינו ובכך להתחרות בתורות מוסר מודרניות בולטות כגון תורות מוסר דאונטולוגיות ותועלתנות. חלק מעבודתה של פוט היה אבן פינה לעלייתה המחודשת של האתיקה הנורמטיבית (אנ') בתוך הפילוסופיה האנליטית, באופן מיוחד ביקורתה על תוצאתנות ((אנ') וכן נון-קוגניטיביזם (אנ'). דוגמה בולטת להגותה זו היא השיח הפילוסופי המתמשך על בעיית הקרונית.
ביוגרפיה והשכלה

פוט הייתה בתה של אסתר קליבלנד (1893–1980) ונכדתו של נשיא ארצות הברית גרובר קליבלנד. אביה היה קפטן ויליאם סידני בנס בוסנקט (1893–1966), אשר שירת במשמר קולדסטרים של הצבא הבריטי ולאחר פרישתו ניהל מפעל פלדה. סבה מצד אביה היה השופט סר פרדריק אלברט בוסנקט והיה השופט השני בסדר החשיבות (באנגלית: Common Serjeant of London) בבית המשפט הפלילי של לונדון, האולד ביילי בין השנים 1900 עד 1917.
קודם ללימודיה באוניברסיטה, התחנכה בעיקר בביתה בידי מורים פרטיים. בראיון מאוחר יותר סיפרה כי שיטת לימוד זו הותירה אותה עם פערים גדולים בהשכלתה והיא נאלצה להתכונן במשך שנה שלמה, בקורסים בהתכתבות ובאמצעות מורה פרטי, לבחינות הכניסה לאוניברסיטת אוקספורד. בין השנים 1939–1942 למדה בסמרוויל קולג', באוניברסיטת אוקספורד, שם סיימה בהצטיינות לימודי תואר ראשון בפילוסופיה, מדע המדינה וכלכלה. בין השנים 1942–1947 עבדה בשרות המדינה ככלכלנית. עם תום עבודתה בשרות המדינה שבה לסמרוויל קולג' לשארית חייה. החל משנת 1947 שימשה כמרצה לפילוסופיה, עד לשנת 1950. בין השנים 1950–1969 שימשה עמיתה ומנחה בקולג', בין השנים 1969–1988 שימשה עמיתת מחקר בכירה ומשנת 1988 ועד מותה שימשה עמיתת כבוד. בקולג' היא בילתה שעות רבות בוויכוחים עם עמיתתה ג.א.מ. אנסקום, אשר שכנעה את פוט כי עמדתה ביחס לנון-קוגניטיביזם שגויה.
בשנות ה-60 וה-70 של המאה ה-20 שימשה כמרצה אורחת במספר אוניברסיטאות בארצות הברית: אוניברסיטת קורנל, המכון הטכנולוגי של מסצ'וסטס, אוניברסיטת העיר ניו יורק, אוניברסיטת קליפורניה בברקלי. בשנת 1976 מונתה לפרופסור בקתדרה על שם גריפין באוניברסיטת קליפורניה בלוס אנג'לס, שם לימדה עד שנת 1991, כשהיא מחלקת זמנה בין ארצות הברית לאנגליה. בשנת 1976 התקבלה כחברה באקדמיה הבריטית ובשנת 1983 הפכה לחברה באקדמיה האמריקאית לאמנויות ולמדעים.
פוט לא הייתה ממייסדות אוקספם, כפי שטוענים רבים בטעות, אך הייתה פעילה בארגון. היא הייתה אתאיסטית. בשנת 1945 נישאה להיסטוריון הבריטי מ.ר.ד. פוט, והיא התגרשה ממנו בשנת 1960. בתקופת מלחמת העולם השנייה חלקה דירה בלונדון עם הסופרת והפילוסופית אייריס מרדוק שהייתה אז חברתה הטובה ביותר. בשנת 2004 התדרדרה בריאותה והיא הפסיקה להרצות ולעסוק בפילוסופיה. פוט נפטרה ביום הולדתה ה-90.
ביקורתה על נון-קוגניטיביזם

עבודתה של פוט בשלהי שנות ה-50 הייתה בתחום המטא-אתיקה באופיה, ועסקה בניתוח שיפוט מוסרי ושיח מוסרי. מאמריה "טיעונים מוסריים" ו"האמנות מוסריות" היו מכריעים בשינוי הזרם המוביל של נון-קוגניטיביזם בתחום הגישות האנלטיות לתורות מוסר לאורך עשרות שנים.
את הגישה הנון-קוגניטיבסטית ניתן למצוא כבר בהגותו של דייוויד יום, אולם ניסוחה הבולט ביותר בפילוסופיה האנליטית ניתן בעבודותיהם של איי. ג'יי. אייר, צ'ארלס סטיבנסון ור. מ. הייר. הוגים אלה התמקדו במה שכונה "מושגים מוסריים דקים" כגון "טוב" ו"רע", "נכון" ו"לא נכון", תוך שהם טוענים כי לא ניתן להשתמש בהם כדי לאושש אמיתה כלשהי ביחס לאותו דבר שאליו הם מתייחסים, אלא כדי לבטא רגש, או (במקרה של הייר) ציווי. סוג זה של ניתוח מושגים מוסריים "דקים" היה קשור לחלוקה מיוחדת של מושגים קונקרטיים יותר, או "עבים", כגון "פחדן", "אכזר", או "תאבתן": אלה היו צריכים ליצור מרכיב "מעריך" יחד עם המרכיב הברור מאליו שהוא "תאורי בלבד".
מטרתה של פוט הייתה לבקר את ההבחנה הזו ואת התפיסה בדבר מושגים דקים. בזכות גישתה הייחודית להגנה על האופי הקוגניטיבי ובעל ערך אמת של שיפוט מוסרי, מאמריה קיבלו משקל מכריע בהעלאת השאלה של הרציונליזם של מוסר, כשאלה מרכזית. השיקולים המעשיים הכרוכים במושגים מוסריים "עבים" - "זה יהיה אכזרי, זה יהיה פחדני, זה שלה", או "הבטחתי לה שלא אעשה זאת" - מניעים בני אדם לנהוג בדרך מסוימת ולא בדרך אחרת, אולם הם תאוריים בדומה לכל שיפוט אחר המתייחס לחיי האדם. הם שונים ממחשבות כגון "זה יושלם ביום שלישי" או "נזדקק לעשרה ליטר צבע", לא במעורבות של ביטויים שאינם עובדתיים או של ביטויים "מוסריים" המביעים עמדה, אלא בעובדה שלבני אדם יש טעמים שלא לעשות מעשים שהם פחדניים או אכזריים.
פוט הקדישה את חייה לשאלה זו המופיעה בהגותה לאורך כל תקופות פרסומיה. ניתן למצוא את עיסוקה זה בשיח שהיא מנהלת עם פילוסופים אפלטוניים, קליקלס ותרסימכוס וכן עם ניטשה.
השכלתנות של מוסר > "למה להיות מוסרי?" - פרסומיה המוקדמים

בשאלה "למה להיות מוסרי?" (אשר עבור פוט תחלקה לשאלות משנה: "למה להיות צודק?" ו"למה להיות שקול?" ועוד) עברה גישתה של פוט מספר מהפכים מפתיעים. במאמרה "האמנות מוסריות" היא טענה כי תכונות טובות נלמדות - אומץ, שיקול דעת, חוש צדק וכדומה - ניתן לטפחן באופן שכלתני, ומכאן שיש טעם שכלתני לנהוג על פיהן. המושגים המוסריים ה"עבים" אותם היא הדגישה (מבלי שתשתמש במונח זה) בהגנת האופי הקוגניטיבי של שיפוט מוסרי באו יד ביד עם מאפיינים שניתן לטפחם באופן שכלתני, לדוגמה, תכונות טובות; באופן זה הם שונים מתאורים אקראיים של התנהגות. הנקודה המרכזית הייתה שההבדל (לדוגמה) בין "התנהגות צודקת" ו"התנהגות שהתרחשה ביום שלישי" לא היה נתון לשיפוט רגשי, כפי שאייר וסטיבנסון ניסו לטעון, או ציווי סודי כלשהו, כפי שהדבר היה לגרסת הייר.
השכלתנות של מוסר > "למה להיות מוסרי?" - תקופת הביניים

15 שנה לאחר פרסומה הראשון, במאמרה "מוסר כשיטה של ציוויים היפותטיים", היא שינתה עמדתה בכל הנוגע לצדק ולעשיית טוב, סגולות טובות המתייחסות באופן מיוחד לבני אדם אחרים. אף שלכל אחד יש סיבה לטפח אומץ, שיקול דעת וחריצות, ללא קשר לשאיפותיו של אדם או לדברים שהוא מעריך, עדיין הרציונליות של מעשים צודקים ומעשים טובים חייבת להישען על מניעים אקראיים. אף שרבים הזדעזעו מן התזה שהעלתה, היא קיוותה שהתזה תעורר השראה. בפרשנותה לאמירה מפורסמת של עמנואל קאנט היא אמרה: "אין אנו חיילים מגויסים בצבא הסגולות הטובות, אלא מתנדבים"; העובדה שאין לנו הוכחה לחוסר הרציונליות של חלק מן האנשים הבלתי צודקים, לא צריכה להדאיג אותנו בהגיננו ובטפחנו צדק ועשיית טוב: אזרחיה של לנינגרד לא נדהמו מן המחשבה שרק העובדה המקרית שאזרחים אחרים היו שותפים להם בנאמנותם ובמסירותם לעירם היא שעמדה בינם לבין הגרמנים בעת השנים הנוראות של המצור.
השכלתנות של מוסר > "למה להיות מוסרי?" - עבודותיה המאוחרות

פרק זה לוקה בחסר. אנא תרמו לוויקיפדיה ו.
אתיקה, אסתטיקה ופילוסופיה מדינית

כמעט כל פרסומיה של פוט עוסקים בתחום האתיקה הנורמטיבית או מטא-אתיקה. רק פעם אחת היא יצאה מגבולות תחומי העיסוק העיקריים שלה ועסקה באסתטיקה. היה זה בשנת 1970 בהרצאה לזכר הרץ שנתנה באקדמיה הבריטית, "על אמנות ומוסר" שבה היא מתארת את הניגודים בין שיפוטים מוסרים ושיפוטים אסתטיים. פוט מעולם לא הראתה עניין בפילוסופיה מדינית, או ביחסים שבין אתיקה לפוליטיקה.
ספריה

Virtues and Vices and Other Essays in Moral Philosophy. Berkeley: University of California Press; Oxford: Blackwell, 1978 (קיימות מהדורות מאוחרות יותר).
Natural Goodness. Oxford: Clarendon Press, 2001.
Moral Dilemmas: And Other Topics in Moral Philosophy, Oxford: Clarendon Press, 2002.
Warren Quinn, Morality and Action, ed. Philippa Foot (Introduction, ix-xii), Cambridge : Cambridge University Press, 1993.
לקריאה נוספת

קלייר מק־קול ורייצ'ל וייזמן, חיות מטאפיזיות: איך הצליחו ארבע נשים להחזיר את הפילוסופיה לחיים, תרגמה נורית גרדינגר, ספרי עליית הגג, 2024.
הערות שוליים

↑  אוקספם נוסד בשנת 1942, שעה שפוט הייתה עדיין תלמידה באוניברסיטה. היא מופיעה כחברה בספרי הארגון החל משנת 1948.
↑  The Grammar of Goodness. The Harvard Review of Philosophy, XI 2003, pp. 32-44
↑  Susan Eilenberg, With A, then B, then C. London Review of Books, Vol. 24, No. 17, 5 September 2002. pp. 3-8
↑  Philippa Foot, Renowned Philosopher, Dies at 90. New York Times, October 9, 2010
↑  Philippa Foot, Moral Arguments. Mind, Vol. 67, No. 268, pp. 502-513
↑  Philippa Food, Moral Beliefs. Proceedings of the Aristotelian Society 1959, pp. 83-104
↑  פליפה ר. פוט, האמנות מוסריות. בספר: מקראה בפילוסופיה בת-זמננו (ליאו ראוך, עורך). הוצאת יחדיו, 1983. עמ' 398-380
↑  Philippa Foot, Morality as a System of Hypothetical Imperatives. The Philosophical Review
Vol. 81, No. 3, pp. 305-316
↑  Philippa Foot, Virtues and Vices and Other Essays in Moral Philosophy. pp. 167
↑  Morality and Art
↑   נטע אחיטוב, "חיות מטאפיזיות": ארבע ההוגות שעירערו על המחשבה הגברית, באתר הארץ, 7 במאי 2024
| --- | --- |
בקרת זהויות :  NLI: 987007279153705171  PLWABN: 9810683632405606  BnF: cb120328927 (data)  CiNii: DA01267866  GND: 119282410  ISNI: 0000 0001 1271 3444  LCCN: n79055655  NDL: 001178552  NKC: jcu2011653321  NTA: 068249489  SUDOC: 028506413  VIAF: 108873879   WorldCat (עם VIAF): 108873879
צפרדע חץ סירה

| צפרדע חץ סירה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
תת־סדרה:: ניאובטרכיה
משפחה:: דנדרובטיים
סוג:: Ranitomeya
מין:: צפרדע חץ סירה
שם מדעי
 Ranitomeya sirensis

צפרדע חץ סירה (שם מדעי: Ranitomeya sirensis) היא מין של צפרדע ממשפחת הדנדרובטיים המצויה ביערות הגשם של אגן האמזונאס בצפון בוליביה, מערב ברזיל באקרי ובמזרח פרו.
תיאור

צפרדע זו רעילה ביותר וגופה בעל צבעי אזהרה בולטים בגווני צהוב עם רגליים כחולות, שלאורכם מכוסים כתמים שחורים רבים וגבה מפוספס בפסים רחבים שחורים. היא קטנה מאוד באורך 15 עד 17 מ"מ בלבד והיא בעלת גפיים חזקות מותאמות לטיפוס על עצים. הצפרדע מטפלת בראשנים העדינים שהיא נושאת על גבה ומשאירה אותם במקווי מים של צמחי ברומליים, בהם הם מתבגרים. הנקבות מייצרות לראשנים ביצים לא מופרות למאכל עד שהם מתבגרים.
הצפרדע רעילה מאוד ומגע בצפרדע יכול לגרום לעוויתות שרירים, כאבים והתקפים לזמן קצר. בליעה ואכילה של הצפרדע קטלנית בהרבה. עם זאת היא לא קטלנית כמו בני הסוג Phyllobates, בו צפרדע חץ זהובה, הקטלנית ביותר מבעלי החיים הרעילים.
צפרדעים אלה מאבדות את הרעל בשבי, בו הן אינן מקבלות את התזונה הרגילה שלהן. הרעל מופק כנראה בידי חיפושיות ממשפחת המליריתיים (Melyridae), החיות ביערות הגשם או מחסרי חוליות אחרים, שאינם ידועים עדיין. צפרדע הנולדת בשבי היא חסרת רעל לחלוטין.
הצפרדע נפגעת מכריתת היערות ומסחר בה לחיית מחמד. צפרדע זו היא אחת מהקשות ביותר לשימור עקב הפגיעות היחסית שלהם והקושי למצוא אותם בטבע.
ראו גם

דנדרובטיס חקיין
הערות שוליים

↑  צפרדע חץ סירה באתר הרשימה האדומה של IUCN
צו עיון מחדש

צו עיון מחדש (באנגלית: Writ of Certiorari) הוא סוג של צו אשר בית משפט יכול לפרסם על מנת להביא לפניו תיק שנדון בבית משפט אחר, בדרך כלל בערכאה נמוכה יותר. בזמנים ובמקומות שונים, היה הדבר ידוע גם כ-"Writ of Review".
היסטוריה

במאה ה-21, צו זה ידוע בעיקר בהקשר של בית המשפט העליון של ארצות הברית, אשר משתמש בו כמכניזם כמעט-בלבדי להתחלת דיון בתיקים. הדבר נובע מאופן קבלת התיקים בבית המשפט העליון, שהוא בית משפט לערעורים: התיקים מתקבלים על בסיס וולונטרי (discretionary review) ולא על בסיס מחייב (mandatory review).‏ לפיכך, שופטי בית המשפט העליון עצמם הם אלו שקובעים אילו תיקים יגיעו לדיון לפניהם (מתוך כ-7,500 בקשות לערעור על החלטותיהם של בתי משפט נמוכים יותר, המגיעות, בממוצע, מדי שנה לביהמ"ש העליון). מתוך תשעת שופטי ביהמ"ש האמריקאי, מספיקה הסכמתם של ארבעה שופטים (מה שמכונה "Rule of Four") כדי להגיע להחלטה כזו. במקרה זה, מוציא בית המשפט צו עיון מחדש עבור אותו תיק.
מקורה של מדיניות ה-discretionary review וצווי העיון מחדש, בצורתה הנוכחית, הוא בחוק שעבר בקונגרס בשנת 1925. באותה תקופה, היה נדמה כאילו עומס התיקים על השופטים העליונים הופך לבלתי נסבל, והייתה דרושה דרך להקטין את העומס ולאפשר לבית המשפט לדון רק בתיקים בעלי חשיבות חוקתית עליונה. הפתרון שנמצא היה השימוש בצווי העיון מחדש. על מדיניות זו נמתחה ביקורת. למשל, על כך שבמהלך שנת המשפט של 2007 העניקו שופטי בית המשפט העליון 72 צווי עיון מחדש בלבד, אחד המספרים הנמוכים בהיסטוריה.
במשפט הישראלי

פרק זה לוקה בחסר. אנא תרמו לוויקיפדיה ו.
ראו גם

המשפט בארצות הברית
הערות שוליים

↑  בבתי משפט פדרליים נמוכים יותר, נהוג mandatory review ונעשה שימוש בצווי עיון מחדש רק לעיתים נדירות יחסית.
↑  SCOTUSblog StatPack – OT07, Edition 8 - נתונים סטטיסטיים, באתר SCotUSblog.com
בית המשפט העליון של ארצות הברית
פרסי האקדמיה למוזיקת קאנטרי ה-55

| --- | --- |

 תאריך:  16 בספטמבר 2020
 מיקום:  גרנד אול אופרי   אודיטוריום רימן, בלו בירד קפה
 מנחים:  קית' אורבן 
 רשת שידור:  CBS
 זכייה במספר הפרסים הרב:  לוק קומבס (2)  מארן מוריס (2)  תומאס רט (2)  טניול טאוניס (2)
 מספר המועמדויות הרב:  תומאס רט (4)
 →54 56←
 
טקס פרסי האקדמיה למוזיקת קאנטרי ה-55 (באנגלית: 55th Academy of Country Music Awards) התקיים ב-16 בספטמבר 2020, בנאשוויל, טנסי. קית' אורבן היה מארח הטקס. האירוע תוכנן במקור להיות ב-5 באפריל באותה השנה בלאס וגאס, נבדה, אך נדחה והועבר עקב מגפת הקורונה בארצות הברית.
הטקס שודר מגרנד אול אופרי, אודיטוריום רימן ובלו בירד קפה בנאשוויל והיה לטקס הפרסים הגדול ביותר במדינה מאז אירעה מגפת הקורונה. בפעם הראשונה בתולדות הטקס, זכו שניים בקטגוריית "בדרן\ית השנה": קארי אנדרווד ותומאס רט.